

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2012 m. LIEPOS 26 D. SPRENDIMO Nr. T2-196 „DĖL VIETINĖS RINKLIAVOS UŽ NAUDOJIMĄSI SAVIVALDYBĖS TARYBOS NUSTATYTOMIS VIETOMIS AUTOMOBILIAMS STATYTI TVARKOS“ pakeitimo**

2013 m. kovo 28 d. Nr. T2-60

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Leidimų automobilių valdytojams ar naudotojams naudotis nustatytomis mokamomis vietomis automobiliams statyti Klaipėdos mieste išdavimo, pakeitimo, naudojimo ir panaikinimo tvarkos aprašą, patvirtintą Klaipėdos miesto savivaldybės tarybos 2012 m. liepos 26 d. sprendimu Nr. T2-196 (kartu su 2012 m. gruodžio 20 d. sprendimo Nr. T2-324 pakeitimu), ir išdėstyti jį nauja redakcija (pridedama).

2. Pakeisti Vietinės rinkliavos automobilių valdytojams ar naudotojams už naudojimąsi nustatytomis mokamomis vietomis automobiliams statyti Klaipėdos mieste nuostatus, patvirtintus Klaipėdos miesto savivaldybės tarybos 2012 m. liepos 26 d. sprendimu Nr. T2-196 (kartu su 2012 m. gruodžio 20 d. sprendimo Nr. T2-325 pakeitimu), ir išdėstyti juos nauja redakcija (pridedama).

3. Nustatyti, kad:

3.1. šio sprendimo 1 punktu patvirtinto tvarkos aprašo 4.3.2, 15.3, 15.4 punktai įsigalioja nuo 2013 m. liepos 1 d.;

3.2. šio sprendimo 2 punktu patvirtintų nuostatų 13.2.8, 13.3.9 punktai įsigalioja nuo 2013 m. liepos 1 d.

4. Pavesti Klaipėdos miesto savivaldybės administracijos direktoriui iki 2013 m. liepos 1 d. patvirtinti savivaldybės automobilių stovėjimo vietų įrengimo ir paramos savivaldybės automobilių stovėjimo vietų įrengimui suteikimo tvarką.

5. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras | Vytautas Grubliauskas |